Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η παρούσα πρόταση αφορά την τροποποίηση του κανονισμού (ΕΟΚ) αριθ. 1696/71 του Συμβουλίου, με σκοπό να παραταθεί, για τη συγκομιδή του 2004, η εφαρμογή των διατάξεων σχετικά με την ενίσχυση της παραγωγής.

Πράγματι, η Επιτροπή υποχρεούται να υποβάλει στο Συμβούλιο έκθεση αξιολόγησης για το σύνολο των διατάξεων που αφορούν την κοινή οργάνωση αγοράς πριν από τις 31 Δεκεμβρίου 2003. Η εν λόγω έκθεση θα συνοδεύεται από μεταρρυθμιστικές προτάσεις οι οποίες θα πρέπει να τεθούν σε ισχύ το 2005. Ως εκ τούτου, είναι απαραίτητο να προβλεφθεί, κατά το μεταβατικό στάδιο, η παράταση του καθεστώτος ενίσχυσης της παραγωγής λυκίσκου για ένα έτος.

2003/0216 (CNS)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, παράγραφος 2, τρίτο εδάφιο,

την πρόταση της Επιτροπής [1],

[1] ΕΕ C ... της ..., σ. ...

τη γνώμη του Ευρωπαϊκού Κοινοβουλίου [2],

[2] ΕΕ C ... της ..., σ. ...

τη γνώμη της Ευρωπαϊκής Οικονομικής και Κοινωνικής Επιτροπής [3],

[3] ΕΕ C ... της ..., σ. ...

τη γνώμη της Επιτροπής των Περιφερειών [4],

[4] ΕΕ C ... της ..., σ. ...

Εκτιμώντας τα εξής:

(1) Στο άρθρο 12, παράγραφος 5, σημείο α) του κανονισμού (ΕΟΚ) αριθ. 1696/71 του Συμβουλίου [5] προβλέπεται ο καθορισμός του ποσού της ενίσχυσης ανά εκτάριο για τον λυκίσκο που παράγεται στην Κοινότητα, για περίοδο οκτώ ετών που εκτείνεται από τη συγκομιδή 1996 έως και τη συγκομιδή 2003.

[5] ΕΕ L 175 της 4.8.1971, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1514/2001 (ΕΕ L 201 της 26.7.2001, σ. 8).

(2) Η έκθεση αξιολόγησης την οποία η Επιτροπή αναμένεται ότι θα υποβάλει στο Συμβούλιο στις 31 Δεκεμβρίου 2003, δυνάμει του άρθρου 18, δεύτερο εδάφιο, του κανονισμού (ΕΟΚ) αριθ. 1696/71, θα αφορά το σύνολο των διατάξεων σχετικά με την κοινή οργάνωση της αγοράς, και ειδικότερα το καθεστώς ενίσχυσης στην παραγωγή. Η εν λόγω αξιολόγηση ενδέχεται να συνοδεύεται από προτάσεις. Στα πλαίσια αυτά, πρέπει να προβλεφθεί ένας εμπεριστατωμένος διάλογος που θα αφορά τον τομέα εν γένει. Προκειμένου να καταστεί δυνατή η διεξαγωγή του υπόψη διαλόγου κατά τρόπο πλήρη και εξαντλητικό, πρέπει να παραταθεί κατά ένα έτος η περίοδος για την οποία έχει καθορισθεί το ποσό της ενίσχυσης.

(3) Μια ομάδα παραγωγών μπορεί να παρακρατήσει ποσοστό έως και 20% της ενίσχυσης προκειμένου να χρηματοδοτήσει ειδικά μέτρα προσαρμογής στις ανάγκες της αγοράς. η εν λόγω παρακράτηση μπορεί να είναι αθροιστική κατά τη διάρκεια περιόδου τριών ετών. Δεδομένου ότι προτείνεται η παράταση του καθεστώτος ενίσχυσης στην παραγωγή κατά ένα έτος, πρέπει να παραταθεί επίσης κατά ένα έτος η μέγιστη περίοδος αθροιστικής παρακράτησης.

(4) Ως εκ τούτου, πρέπει να τροποποιηθεί ο κανονισμός (ΕΟΚ) αριθ. 1696/71,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 12, παράγραφος 5, του κανονισμού (ΕΟΚ) αριθ. 1696/71 τροποποιείται ως εξής :

1) Το σημείο α) αντικαθίσταται από το ακόλουθο κείμενο :

« α) Το ποσό της ενίσχυσης ανά εκτάριο όσον αφορά το λυκίσκο είναι ενιαίο για όλες τις ομάδες ποικιλιών. Καθορίζεται σε 480 ευρώ ανά εκτάριο από τη συγκομιδή 1996, για περίοδο εννέα ετών. ».

2) Το σημείο δ) αντικαθίσταται από το ακόλουθο κείμενο :

« δ) Η παρακράτηση της ενίσχυσης είναι αθροιστική κατά τη διάρκεια περιόδου που περιορίζεται σε τέσσερα έτη. κατά το τέλος της περιόδου αυτής, κάθε ενίσχυση που έχει παρακρατηθεί πρέπει να δαπανηθεί. ».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>